
Arkiv: Innkalling FUS fellesmøte 041206
FUS inviterer til nytt fellesmøte med studieprogramledelsene (leder + sekretær). Dersom noen av studieprogramlederne har innspill/spørsmål er det fint om de sendes inn på forhånd så vi kan få forberedt svar.
Møtested: Rom 029A (Gamle stud.post) i underetasjen, H-bygg, øst

Tid: Mandag 4.desember kl. 09.15 – 12.00
Saksliste:

1. Ideportalen. Status. Internt nettverk for innhenting og oppfølging av prosjekter.
- Ideportalen er nå tatt i bruk, og det er kommet inn mer enn 150 ulike oppgaver. Men det er viktig at vi har et apparat internt for å sikre at oppgavene blir fordelt og gjennomført av relevante fagmiljø og studenter. Det foreslås at hvert fagmiljø/institutt oppnevner en kontaktperson/”postkasse” som kan formidle kontakt mellom oppdragsgiver og aktuell student.

2. Teknostart 2006. Evaluering. Plan for 2007 v/Marius Irgens.

- Det foreligger resultater fra evalueringen 2006, og det er lagt planer for 2007. Marius Irgens vil presentere hovedtrekk fra evalueringen og planer for 2007. 

3. Kvass, status. FUS sin rolle videre. Ragnhild Lofthus innleder.

- NTNU har nå fått rapport fra NIFU, og det er nå viktig å følge opp de synspunkter som er kommet fram og sørge for videre utvikling av kvalitetssikringen av utdanningen. Ragnhild Lofthus er prosjektleder ut året, og det er viktig å fokusere på hvordan kvalitetssikrings​arbeidet føres videre på en positiv måte.
4. Karakterrapport for teknologisk utdanning 2005. Vedlegg. Bjørn T. Stokke.

5. Ny opptaksforskrift til høyere utdanning. Høring. Bjørn T. Stokke. 

- Forslag og utkast til hørings​uttalelse fra FUS vedlegges. FUS behandler forslaget på møtet 6.desember.
6. Seminar for Studieprogramledere og FUS våren 2007. Orientering v/Bjørn T. Stokke
7. Innspill/spørsmål fra studieprogrammene.

